Diari Oficial de la Generalitat Valenciana


Sumari del DOGV 3916, del 12-01-2001 (2001/27)

Informació pública de l'alienació de béns patrimonials. Expedient EBP 05/2000. Pla parcial sector 16, parcel·la A4.
-------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/27


Data del document
:   27-12-2000

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * contracte administratiu

Informació pública de l'alienació de béns patrimonials. Expedient EBP 05/2000. Pla parcial sector 16, parcel·la A4. [2001/Q27]
  
Mitjançant el Decret d'Alcaldia de data 26 de desembre de 2000, s'ha resolt l'acord següent:
  
Primer
  
Aprovar l'expedient administratiu d'alienació de béns patrimonials que fa referència al següent:
  
Expedient: EBP 05/2000.
  
Naturalesa: finca urbana.
  
Ubicació: pla parcial sector 16, parcel·la A4.
  
Superfície: 2.296,92 metres quadrats.
  
Dades urbanístiques: parcel·la urbana edificable 0,994 m²/m² de coeficient d'edificabilitat. Nombre de plantes permeses: 1.
  
Ús permés: magatzems.
  
L'expedient administratiu, integrat pels informes tècnics i jurídics, el plec de condicions juridicoadministratives i els acords adoptats, se sotmet a informació pública pel termini de vuit dies, des de la publicació d'aquest anunci en el Butlletí Oficial de la Província de València, a fi que s'hi puguen formular al·legacions. L'expedient es troba a les dependències d'Urbanisme de l'Ajuntament d'Oliva perquè les persones interessades el puguen examinar i consultar.
  
Segon
  
Aprovar l'alienació del bé patrimonial expressat, mitjançant subhasta, en la forma que disposa l'article 80 i concordants del Reial Decret Llei 78/1986, de 18 d'abril, el Reglament de Béns de les Entitats Locals, i la Llei 13/1995, de Contractes de les Administracions Públiques.
  
2.1 Tipus de licitació: 14.657.270 pessetes a l'alça.
  
2.2 Termini de presentació: les proposicions, en sobre tancat, es presentaran en el termini de 26 dies naturals, comptadors a partir de l'aparició del darrer anunci de licitació en el Butlletí Oficial de la Província de València o en el Diari Oficial de la Generalitat Valenciana.
  
2.3 Requisits: per a participar en la subhasta, els generals regulats en la Llei de Contractes de les Administracions Públiques.
  
2.4 Garantia: provisional per a concórrer a la subhasta: 365.507 pessetes.
  
2.5 Presentació: les proposicions es presentaran en sobre tancat, en Secretaria de l'ajuntament, abans de les 14.00 hores del darrer dia del termini assenyalat. Si el darrer dia del termini coincideix en dissabte o festiu, aquest s'ampliarà automàticament al dia hàbil següent. Al sobre figurarà la inscripció: "proposició per a prendre part a la subhasta per a l'adjudicació de la parcel·la A4 del pla parcial del sector 16".
  
El sobre contindrà la documentació indicada en l'article 6 del plec de condicions jurídiques i economicoadministratives.
  
2.6 Model de proposició:
  
(Nom i cognoms) ..., major d'edat, amb el document nacional d'identitat número ..., i domicili a efectes de notificacions al carrer ..., número ..., de la ciutat d ...
  
Actuant en nom propi (o en representació d ...), assabentat de l'alienació, per part de l'Ajuntament d'Oliva, de la parcel·la A4 situada al pla parcial sector 16, amb una superfície de 2.296,92 metres quadrats, i atés estic interessat o interessada en l'adjudicació d'aquesta, oferisc mitjançant aquesta proposició el preu íntegre d ... pessetes.
  
Oliva, ... d ... de 2001
  
2.7 Acte de la subhasta: l'acte de la subhasta, en sessió pública, tindrà lloc a la sala de sessions de l'Ajuntament d'Oliva el primer dia hàbil següent al de finalització del termini de presentació de proposicions, a les 13.00 hores. Si el dia assenyalat coincideix en dissabte s'entendrà automàticament prorrogat al dia hàbil següent.